MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Südamest tere tulemast vaatama saadet "Märtrite hääl"!
Märtrite Hääl tegutseb erimaades,
et aidata, toetada ja julgustada tagakiusatud kristlasi.
Kristlaste tagakius ja survestamine on suurenenud
ja tagakiusatud kogudus vajab teada,
et vabade maade kristlased seisvad nende kõrval.
Seetõttu ei tahagi me neid üksi jätta,
vaid me tahame rääkida neist ja pakkuda neile nii abi kui tuge.
Arutleme täna nende asjade üle koos Hannu Lahtineniga,
kes on ka Märtrite Hääle tegevuse üks juhtidest.
Tere tulemast saatesse, Hannu! - Tänan!
On tõeliselt tore, et saame siin koos olla
ja neist asjadest rääkida, mis on äärmiselt liigutav teema.
Enne seda aga soojenduseks üks video Indoneesiast.
Äsja nähtud videos rõõmustati meid sellise toreda tulisuse ja innukusega,
kus rahvas laulis Jeesusest ja julgustas teisi tegema seda sama.
Me, vaiksed soomlased, vajamegi pisut sellist takka surkimist -
sellist innukat surkimist,
et teha Jumalariigi tööd ja viia evangeeliumi kõike maailma.
Maailma olukord on muutunud ja muutub pidevalt edasi.
Selle mõjud aga on olnud kahetsusväärsed.
Teisalt jälle kristlik kogudus kasvab keset tagakiusu.
Rääkisime aasta tagasi pea 60'st maast,
kus kristlasi taga kiusatakse.
Selle aasta raport toob aga juba esile 73 maad,
kus kristlasi taga kiusatakse.
Hannu, sa reisid aktiivselt üle maailma.
Milline pilt seal avaneb tagakiusatud kristlaste vaatenurgast?
Kui Jeesus ütles, et tuleb öö, mil keegi ei saa enam töötada,
siis viimaste andmete kohaselt on see olukord läinud üha raskemaks.
Maailmas on juba u 245 miljonit tõsiselt tagakiusatud kristlast.
Kuid eritasemel tagakiusatud kristlasi on ehk umbes 350 miljonit.
- See on ikka väga suur arv.
Kas tagakiusatute vaim kipub raugema
kõigi nende raskete olukordade keskel?
Kui mõtlen kogu sellele loole, mõtlen eriliselt tänapäeva Iraanile,
kus alles hiljaaegu tähistati 40 aasta möödumist
1979. aastal toimunud islami revolutsioonist.
Selle tulemusena sündis Iraani Islamivabariik.
Iraan oli enne seda üsna tagasihoidlik moslemimaa.
Nii ei kuulnud me ka palju sealsest kristlikust tööst
ega moslemite pöördumisest.
Peale 1979. a. toimunud revolutsiooni ja karmil tasemel islami esile tõusmist
tekkis ka küsimus, mis saab kohalikest kristlikest kogudustest.
Esile kerkis väga palju tagakiusu.
Samas on kohalikud ise
aastakümnete-pikkusest islamist väsinud.
Iraani ise külastades olin üllatunud, kui vähe inimesed käisid mošeedes.
Rahvas on kuidagi küllastunud ja tüdinud kõigest seal toimunust.
Huvitusin Iraani külastades sellest,
milline on tagakiusatud ja rõhutud koguduse suhtumine?
Külastasin üht kogudust, mille pastor oli üles poodud.
Kuid kohtudes nende alles jäänud juhatusega,
olin üllatunud nende sõnade üle, mida ma ei unusta iial.
Nad ütlesid: "Vahet pole, mida meiega tehakse -
peaasi, et evangeelium Jeesusest läheks edasi."
See oli tõeliselt julgustav.
Milliseid iganes raporteid ka täna ei kuuleks ja ei loeks -
kõigist neist kostub üks ja sama -
iraanlased pöörduvad rohkem kui eales varem
Jeesuse Kristuse poole,
sest nad on näinud kristlastes olevat elu ja rõõmu
ja seda isegi keset raskusi.
See oli hea avalöök me tänasele teemale.
Evangeelium ei peatu raskuste ees,
vaid selle mõju hoopis kasvab keset raskusi
ning inimesed võtavad üha enam ja enam evangeeliumi vastu.
Vaatame ka üldpilti eripaigust üle maailma,
alustades Hiinast.
Hiina olukord on eriline.
Seal kehtivat ususeadust uuendati möödunud aasta veebruaris
ja sul on kindlasti ka selle kohta midagi öelda.
Lisaks sellele toimub Hiinaga seoses mitmeid muidki asju,
millest ka pisut räägime.
Lisaks sellele räägin ühest apellatsioonist,
kuid räägi sa esmalt midagi Hiina kohta.
Mis mind Hiina puhul üllatas, oli see,
et ilmalikus meedias räägitakse väga vähe
kristlaste tagakiusust.
Vähemalt neis allikates, mida ma ikka aegajalt jälgin.
Meeldivaks erandiks aga oli Soome ajakiri "Kuva" ("Pilt"),
kus selle aasta esimeses numbris räägitakse Hiina olukorrast järgmist:
"Hiina valitsus muudab rangemaks erinevate usundite rakendamist Hiinas
Kristlaste tagakius on suurem kui viimaste aastakümnete jooksul.
Ametnike vastumeetmed koguduste suhtes
leiavad rakendust eripaigus üle Hiina.
Politsei on takistanud kristlastel minemast koguduse teenistustele
või peatanud need sootuks.
Kõiki osalejaid on sunnitud laulma
riiki ja kommunistlikku parteid ülistavaid laule
või kirjutama alla paberile, kus nad loobuvad oma usust.
Kirikuid on kinni pandud või hävitatud."
Koguduse Varajane Vihm pastor
istub koos koguduse juhatusega täna vangis,
kuna nad esitasid Hiina juhtide vastu mingi vastulause,
mida on toetanud ja millele on alla kirjutanud
sadu, kui mitte tuhandeid pastoreid-jutlustajaid
ja kristlike organisatsioonide ning koguduste juhte üle maailma.
Tahan tuua selle teema lauale.
Näete ekraanil üht veebiaadressi,
kust leida infot selle deklaratsiooni kohta
ja kus ka anda oma allkiri selle toetuseks.
Tegu on siis palvega Hiina kristlaste toetuseks
ja seda tuge oodatakse eriti erinevate koguduste poolt.
Oodatakse kõigi koguduste pastorite allkirju.
Paljud Hiina pastorid, kes sellele alla kirjutasid,
sattusid seetõttu raskustesse ja vangi.
Koguduste pühakud kaetakse Hiina lippude ja juhtide piltidega.
10 käsku muudetakse ära.
Esimene käsk kõrvaldatakse sootuks,
nii et keegi ei saa väita,
et teenib kõrgeima jõuna Jumalat.
Hiina kõrgeimaks jõuks on kommunistlik partei
ja selle praegune juht.
Piiblid tõlgitakse teistmoodi ringi,
kuna riigikiriku juhid rõhutavad,
et ristiusk tuleb vabastada võõra kultuuri ahelaist.
Ehk siis kardetakse vale kultuuri sissetungi.
Paljude Hiina uurijate sõnul ei vii see kultuurilise revolutsioonini,
vaid palju kaugemale,
ehk palju kaugematesse aegadesse,
mistõttu olukord on kohati hullem, kui kultuurilise revolutsiooni ajal.
Seetõttu soovitataksegi sellele dokumendile alla kirjutada,
et saada vastuseid, miks hävitatakse Hiinas kirikuid,
miks kõrvaldatakse kirikutelt ja kirikute seest riste.
Nagu ka piibli-teemalisi pilte,
mille asemele pannakse Hiina võimukandjate pilte.
Piiblid tahetakse kõrvaldada, kui mitte lausa hävitada.
Sõbrad, Hiina olukord on tõsine.
Vaatame täna veel mitmeid maid läbi,
kuid võtke see teema oma südameasjaks.
Läheme korraks ka Põhja-Koreasse, vaadeldes sealset olukorda.
Oleme Lõuna-Korea kaudu toetanud pikka aega ka Põhja-Koread.
Meil on kristlik raadiotöö
ja suurte õhupallidega saadetakse üle piiri
suurel hulgal Piibleid.
Olen isegi osalenud selles ja see on tõeliselt huvitav.
On imeline teada, et inimesed saavad selle kaudu Piibleid,
kuigi praegu on palutud ka selle tegevuse peatamist,
et mitte takistada Lõuna- ja Põhja-Korea rahuläbirääkimisi.
Kuid teisalt jälle - kust nad siis muidu evangeeliumit saaks?
Iga suur õhupall, mis lendab üle piiri ja laseb alla evangeeliume,
annab kellelegi võimaluse leida Jeesus ja uus elu Temas.
Sellest saab alguse nii uus tee, kui Põhja-Korea muutumine.
Hiinas on põhjakorealastest pagulasi,
kelle keskel oleme tegutsenud ja keda aidanud,
sest sinna on tekkinud ka omad kogudused.
Ja need kogudused aitavadki siis põhjakorealasi,
kes on jõudnud omadega Hiinasse ja leidnud seal Jeesuse.
Kõik see töö,
mida oleme Märtrite Hääle kaudu Lõuna-Koreas ja nende kaudu teinud,
on viidud rangema jälgimise alla.
Ehk siis see on ühtpidi ohtlik, aga läheb samas siiski edasi.
Nii vajame ka pidevaid eestpalveid.
Raadiosaated jõuavad aga jätkuvalt Hiina poolele,
puudutades siis me sealseid sõpru.
On sul veel Hiina kohta midagi lisada?
Kuna Hiina olukord on muutunud pingelisemaks,
tahame ka Märtrite Häälega olla rohkem kaasas kogu looga.
Meil on teatud isikuid,
kes läbi oma tutvuste pääsevad Hiinasse
ja eriti sealsetesse maapaikadesse, viies sinna kogudustele Piibleid jne.
Ühtlasi aitame kristlasi kohtuprotsessides
ja nende kulude katmisel.
Osutame selles vallas mitmel viisil praktilist abi.
Kuid me tahame aidata ka lapsi.
Kui pere sattub tagakiusu alla,
on lapsed kõige haavatavamad ja me aitame neidki.
Ütlemata tore.
Vaatame järgmisena Iraaki.
Hannu, jaga meiega, mis sul Iraagiga seoses südamel on.
Kui ma alustasin 7 kuud tagasi oma tööd Märtrite Hääles
ja tutvusin kõigega, mida selle raames tehakse,
siis märkasin, kui võrratu see on,
et Märtrite Hääl on aidanud
ISIS'e poolt tagakiusatuid nii Mosulis kui Nahla orus.
Seal on mitmeid kristlaste külasid.
Paljud sealsed kristlased on kaotanud kõik, mis neil kord oli.
Nende elu on varemeis ja kodud hävitatud.
On olnud palju traumeeritust, nuttu ja kurbust.
Kuid Märtrite Hääl on aidanud neid imelisel kombel,
osutades neile nö hädaabi ja ka esmaabi.
Saatnud neile toitu ja soojapuhureid.
On aidanud lastel koolis käia ja korraldanud kristlikke laagreid.
Kuid nüüd oleme jõudnud ühte uude etappi.
Meil oli jõulukampaania, mille käigus kogutud rahadega
tahtsime toetada pagarikoja rajamist Nahla orgu.
Küsisime neilt otse, kuidas saaksime neid edasi aidata,
et nad saaks edaspidi oma jõududega hakkama.
Sealt tõusiski üles see oma pagarikoja omamise teema.
Tahan siinkohal tänada kõiki toetajaid,
sest nägin veel päev enne jõule, et me saime need rahad kokku,
et rajada Nahla orgu oma pagarikoda.
Suur tänu teile kõigile selle eest!
Meil on nüüd olnud väike talvepaus selles mõttes,
et seal on hetkel olnud külm ja lumine
ning sellistes oludes ehitamine on päris raske.
Kuid kevad on peagi jälle käes, mistõttu jätangi siin ühe palveteema,
et see pagarikoda saaks tõesti nende rahadega ka valmis ehitatud.
Nii et palun kõigi eestpalveid selle teema osas.
Tore.
Käisid hiljaaegu ka Indoneesias,
kus on maailma suurim moslemitest elanikkond.
Samas on hea asi see, et seaduse järgi on neil usuvabadus,
mis laieneb siis ka kristlikule tegevusele ja kogudustele.
Kuna Indoneesia saarestik on suur ja sinna kuulub palju erinevaid saari -
ka väga väikesi saari,
kus valitseb väga tugev islami võim ja islamistlik arusaam maailmast,
siis kristlaste tagakius on seal üsnagi tavaline nähtus.
Räägi palun ka Indoneesia tööst.
Indoneesia on väga huvitav ja värvikas maa.
Ma armastan eriti nende toitu ja chillit.
Kuid kui küsisin Indoneesia olukorra kohta,
siis alates 1988. aastast, kuni tänaseni on seal ametlike andmete kohaselt
põletatud maha 1000 palvehoonet ja kirikut.
See pole mitte väike arv,
kuigi öeldakse, et mitteametlik arv on palju suurem.
Kohalikud jagavad mahapõletatud palvelate kohta
selliseidki lugusid,
kus pastori naine on ta enda silme all vägistatud.
Ja kui naine on vägistatud, tapetakse naise silme all ta mees
ning hiljem see sama naine takka otsa.
Väga tõsised kuriteod.
Indoneesias hõõgub palju tuld tuha all.
Seal on ka palju islamistlikke liikumisi,
kes püüavad kehtestada üle maa šariaati.
Nagu näiteks Adseni maakonnas,
kus tegutsetakse väga palju šariaadi seaduste põhiselt.
Samal ajal, kui olin seal käimas, vabastati Jakarta linnapea.
Kristlasest linnapea, kes oli istunud 20 aastat vangis
tänu moslemite valesüüdistustele.
See oli täiega suur teema, mida kajastati ka Soome meedias.
Paar miljonit moslemit avaldasid meelt ta vastu,
kuna neil oli raske taluda kristlasest võimukandjat.
Meil on suur rõõm toetada sealset nö eesrinde tööd ja tegevust.
Eesrindel tegutsejate all peame silmas kohalikke evangeliste,
kes tahavad viia evangeeliumi neile, kes pole seda veel kuulnud.
Saame olla kaasas väga dünaamilises ja võimsas tegevuses.
Igakord, kui seal käin, saan nii innustatud,
kui näen, kui pühendunud inimesed Jumalale on.
Me varustame sealseid noori vanuses 16-30 eluaastat,
et nad võiks jõuda evangeeliumiga hõimudeni, kelleni pole veel jõutud.
Seal palvetatakse 24/7.
Alati on keegi palvetamas.
Hommikul aga kutsutakse džungli trummi saatel kõik palvele,
kus Jumala ligiolu on nii kogetav.
Nad ütlevad, et kui sa ei õpi seal teenima Issandat,
palvetama ja alistuma Talle,
ei pea sa ka vastu kõigis rasketes olukordades.
Sealt koolist saadeti välja üks Stanley-nimeline noormees.
Rääkides temast sealse kooli inimestega,
öeldi mulle, et ta oli kõva palvemees
ja tahtis kõikvõimalikel viisidel valmistuda oma teenimistööks.
Nii ta siis läkski ühele saarele ühe moslemi-hõimu sekka.
Kord, kui Stanley oli nö puhkusel ja kodukandis käimas,
siis ta oli öelnud selle kooli direktorile:
"Ma ei tule enam kunagi tagasi."
Direktor jäänud mõtlema, mida poiss selle all mõtles
ja see jäi teda vaevama.
Kui aga Stanley tagasi sinna saarele läks,
võeti ta kinni, viidi paadiga merele ja kasteti kord korra järel vee alla.
Teda piinati ja talle joodeti mürki sisse.
Seejärel aga viidi vangi ja peksti peadpidi vastu seina,
mispeale ta langes koomasse
ja lõpuks ka suri.
Selle loo esimene pool on äärmiselt kurb,
aga peale seda kõike
pöördus see moslemi-hõim Jeesuse Kristuse poole.
Stanley eeskuju on andnud indu sadadele ja sadadele noortele
käia sama teed.
Need noored on rajanud Indoneesias 2500 uut kogudust.
Võimsad lood.
Aga läheme siinkohal edasi,
kuigi Indoneesiast võiks veel palju rääkida,
sest seal sünnib nii palju imelisi asju.
Vaatame järgmiseks Kolumbiat.
Kolumbia olukord on selline,
et peale suurt sõda püüeldakse rahu ja tasakaalu poole.
See sõda kestis üle 50 aasta
vasakäärmusliku sissiliikumise ja valitsuse vahel.
Märtrite Hääl ongi aidanud just neid piirkondi,
kus need sissid on tegutsenud.
Koguduste tegevus pole seal kuidagi olnud aktsepteeritud
ja paljud evangelistid ning jutlustajad on tapetud.
Oleme viinud sinna Piibleid ja teeme seal ka raadiotööd.
Oleme jaganud seal välja üle miljoni Piibli ja kristliku raamatu,
mis on aidanud kaasa ka koguduste tekkele.
Seal on ühte indiaani hõimu kuuluvad inimesed,
keda me aitame
ja keda toetame selleks, et nad saaks hakata ise tegutsema.
Sõitsime neile appi kaugele mäestikku,
kus nad elasid kilemajades ja kohutavates tingimustes.
Ostsime neile päris oma maa - 5-6 hektari suuruse,
kus nad said hakata kasvatama köögivilja
ja saavutasid 9 kuuga selle, et suudavad end nüüd ise ära elatada.
Ma pole kunagi varem sellist arengut näinud.
Täna aga on nende eesmärgiks evangeliseerida kogu ümbruskonda
ja võita sealsed inimesed Jeesusele Kristusele.
Käisime veidi aega tagasi neid seal ka julgustamas.
Seal on üks teine sarnane hõim veel, kes elas kilemajades pea 5-6 aastat.
Tänaseks on neil palju paremad elamistingimused
ja nad on alustanud kohviubade kasvatamisega.
Oleme aidanud neil soetada vee puhastus süsteeme.
Seda siis piirkondadesse, kus nad kasvatavad kohviube.
Seal käib pidev võitlus erinevate kartellide vahel,
mille käigus inimesi saab ka surma.
Sealne põhjavesi on ka väga saastunud.
Kui varem oli nii, et kristlasti ei aktsepteeritud,
siis tänu sellele, et nad jagasid oma puhast vett tagakiusajategagi,
võitsid nad need kiusajad ka Jeesusele.
Nende naabermaa Venezuela olukord on äärmiselt raske.
Sisesõda võib alata, millal iganes
ja paljudes kohtades on tänaval liikumine juba üsna ohtlik.
Kogudus elab kitsas seisus,
aga oleme siiski saanud saata sinna Piibleid
ja järgmised 50 000 Piiblit on taaskord Venezuela poole teel.
See on tohutu tänu põhjus,
et isegi neis rasketes oludes on inimesed saanud usklikuks.
Palvetage me Kolumbia ja Venezuela töö eest,
millest viimane elab tõesti kui tiksuva pommi otsas.
Siit edasi aga vaatame veel Pakistani.
Asia Bibi juhtum on tuntud üle maailma.
Oleme rõõmsad selle üle,
et vaatamata kõigile talle esitatud süüdistustele
Jumala pilkamise vallas
ja surmaotsuse ootamisele,
sai tema ja ta pere tänu palvetele ja apellatsioonidele siiski vabaks
ja sai põgeneda Pakistanist.
Tore on seegi, et oleme saanud toetada
ühe sealse tehase tööliste laste kooli ja selle õpetajaid.
Pakistan on väga tugev moslemimaa,
kus isegi mittemoslemid peavad käima moslemite koolis.
Neid lausa sunnitakse selleks.
Seetõttu on sealse kristliku kooli toetamine ülimalt oluline.
Me ei saa aidata kogu maailma,
aga hetkel aitame üht meest ja tema peret.
Sel mehel olid mitmed kuulihaavad ja ta on väga raskes seisus,
mistõttu tahame aidata nii teda kui ta peret,
et jõuda kuhugi turvalisemasse paika.
Me toetame ka ühte väikest Estrit, kellel on südamega probleeme
ja kelle pere on põgenenud tagakiusu eest.
Meil on veel vaid minut jäänud,
kuid jaga lühidalt veel ka Iisraeli kohta.
Paljude rahvaste seas elanud juudid on pöördunud tagasi Iisraeli.
Sh juudi-etioopialaste hulka kuuluv seltskond.
Me ei kuule neist just palju,
kuid meil on seal võrratu kaastööline ühe kristlaseks saanud rabi näol.
Vaatamata tagakiusule on nad saanud usklikuks
ja me tahame olla nende jaoks olemas.
Oleme vaadanud täna suure hulga riike läbi
ja tööst meil juba puudu ei ole.
Tagakiusatud kristlaste abistamine on kui veega kivisse augu uuristamine
aga me teeme seda siiski kogu oma südamest.
Evangeeliumi levitamine aladel, kus seda pole veel kuuldud,
on meie esmane prioriteet ja eesmärk.
Aitäh Hannu osalemast selles saates,
kus saime jagada oma vaatajatega seda infopaketti.
Aitäh sulle! - Tänan!
Tõlge: Anne-Ly Raukas